# Frederic Francesc III de Mecklenburg-Schwerin

Frederic Francesc III de Mecklenburg-Schwerin (Ludwigslust, 19 de març de 1851 - Canes, 1897) fou Gran Duc de Mecklenburg-Schwerin del 1883 fins a la seva mort l'any 1897.
Nat el dia 1851 a la ciutat de Ludwigslust, fill de Frederic Francesc II de Mecklenburg-Schwerin (1823-1883) i d'Augusta de Reuss. Frederic Francesc era net per via paterna del gran duc Pau Frederic I de Mecklenburg-Schwerin i de la princesa Alexandrina de Prússia i per via materna ho era del príncep Enric LXIII de Reuss-Köstritz i de la comtessa Elionor de Eleonore zu Stolberg-Wernigerode. Tenia asma i insuficiència cardíaca. S'estava la major par del temps al Llac Léman, amb sa madrastra a Palerm, a Baden-Baden i a Canes. Deixava els afers d'estat al general Frederich de Maltzahn (1848-1907). Frederic Francesc era germà del duc Enric de Mecklenburg-Schwerin, espòs de la reina Guillermina I dels Països Baixos, de la gran duquessa Maria de Mecklenburg-Schwerin, esposa del gran duc Vladimir de Rússia i de la duquessa Elisabet de Mecklenburg-Schwerin esposa del gran duc Frederic August I d'Oldenburg.
Ja des de jove corrien rumors a la cort que era homosexual. Després de la seva mort, Gustav Rohde, un sastre va fer xantatge amb lletres seves del 1897, en que hauria manifestat clarament el seu amor per a homes. Rohde i el seu còmplice van ser arrestats a Londres pel comissari Hans von Tresckow i condemnats a llargues penes de presó
Educat en l'ambient conservador de la cort de Schwerin es casà el dia 24 de gener de 1879 a Sant Petersburg amb la gran duquessa Anastàsia de Rússia, filla del gran duc Miquel de Rússia i de la princesa Cecília de Baden i neta del tsar Nicolau I de Rússia. Van tenir tres fills que van seguir una política matrimonial eficient que portà la casa del Gran Ducat de Mecklenburg-Schwerin a establir llaços familiars amb les famílies reials de Dinamarca, Prússia i Hannover.
* Alexandrina, duquessa de Mecklenburg-Schwerin, nada a Schwerin el 1879 i morta a Copenhaguen el 1952. Es casà amb el rei Cristià X de Dinamarca el 1898 a Canes.
* Frederic Francesc IV, gran duc de Mecklenburg-Schwerin, nat a Palerm el 1882 i mort a Flensburg el 1945. Es casà amb Alexandra de Hannover.
* Cecília de Mecklenburg-Schwerin, nada a Schwerin el 1886 i morta a Hechingen el 1954. Es casà amb Guillem de Prússia el 1905 a Berlín.

## Un governador absent, una mort amb qüestions

Frederic Francesc tenia greus problemes de salut al llarg de la seva vida. Es va limitar la gestió a tasques representatives i des de l'any 1886 el secretari d'estat Alexander von Bülow (1829-1901) es va encarregar del govern del ducat. L'any 1897 mentre passava les vacances a la seva residència de la Costa Blava va caure des del balcó de la seva residència Vil·la Wenden a la carretera. Tot i que totes indicava un suïcidi, la versió oficial va ser una caiguda després d'una insuficiència cardíaca com a conseqüència d'un atac d'asma.

## Referències

* ↑ Borchert, Jürgen. Mecklenburgs Großherzöge. 1815–1918 (en alemany). 2ª edició 2006e. Swerin: Demmler Verlag, 1992, p. 74. ISBN 978391015014.
* ↑ Grigorian, Valentina. «Treue Pflegerin an vielen kranken Tagen : die Zarennichte Anastasia, Großherzogin von Mecklenburg-Schwerin». A: Die Romanows und die Mecklenburger Fürsten : verwandtschaftliche Verflechtungen und Schicksale (en alemany). Schwerin: Demmler, 2007, p. 114-142.
* ↑ Hergemöller, Bernd-Ulrich. Mann für Mann : biographisches Lexikon zur Geschichte von Freundesliebe und mannmännlicher Sexualität im deutschen Sprachraum (en alemany). Hamburg: Männerschwarm, 1998, p. 253. ISBN 3928983652.
* ↑ von Tresckow, Hans. Von Fürsten und anderen Sterblichen, Erinnerungen eines Kriminalkommissars. (en alemany). Berlín: F. Fontane, 1922, p. 88-106.
* ↑ Schröder, Carl. Friedrich Franz III., Grossherzog von Mecklenburg-Schwerin: Aus seinem Leben und seinen Briefen. Schwerin: Verlag Friedrich Bahn, 1898.
* ↑ Langfeld, Adolf. Mein Leben: Erinnerungen des mecklenburg-schwerinschen Staatsministers i. R. D. Dr. Adolf Langfeld (en alemany). Schwerin: Druck und Verlag Bärensprungsche Hofbuchdruckerei, 1930, p. 128 ss..
* ↑ Kasten, Bernd. Prinz Schnaps. Schwarze Schafe im mecklenburgischen Fürstenhaus (en alemany). Rostock: Hinstorff, 2009, p. 23. ISBN 9783356013344.